CELEX: 32020D2061
Language: sl
Date: 2020-12-07 00:00:00
Title: Sklep Sveta (EU) 2020/2061 z dne 7. decembra 2020 o stališču, ki se v imenu Evropske unije zastopa v Odboru za trgovino, ustanovljenem z začasnim Sporazumom o partnerstvu med Evropsko skupnostjo na eni strani in pacifiškimi državami na drugi strani, v zvezi z določitvijo poslovnika Odbora za trgovino in posebnih odborov

15.12.2020   
               
               
                  SL
               
               
                  Uradni list Evropske unije
               
               
                  L 424/25
               
            
         SKLEP SVETA (EU) 2020/2061
         z dne 7. decembra 2020
         o stališču, ki se v imenu Evropske unije zastopa v Odboru za trgovino, ustanovljenem z začasnim Sporazumom o partnerstvu med Evropsko skupnostjo na eni strani in pacifiškimi državami na drugi strani, v zvezi z določitvijo poslovnika Odbora za trgovino in posebnih odborov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je 30. julija 2009 podpisala začasni Sporazum o partnerstvu med Evropsko skupnostjo na eni strani in pacifiškimi državami na drugi strani (1) (v nadaljnjem besedilu: Sporazum), ki vzpostavlja okvir za Sporazum o gospodarskem partnerstvu. Sporazum začasno uporabljajo Papua Nova Gvineja od 20. decembra 2009, Fidži od 28. julija 2014, Samoa od 31. decembra 2018 in Salomonovi otoki od 17. maja 2020.
                  
               
                     (2)
                  
                  
                     S členom 68 Sporazuma je bil ustanovljen Odbor za trgovino (v nadaljnjem besedilu: Odbor za trgovino EU-pacifiške države), ki obravnava vse zadeve, potrebne za izvajanje Sporazuma.
                  
               
                     (3)
                  
                  
                     Na podlagi člena 68 Sporazuma Odbor za trgovino EU-pacifiške države sestavi svoj poslovnik in da lahko ustanovi posebne odbore, na katere prenese posebna izvedbena pooblastila za sprejemanje odločitev na podlagi ustreznih določb Sporazuma.
                  
               
                     (4)
                  
                  
                     Odbor za trgovino EU-pacifiške države bo na svoji osmi seji sprejel svoj poslovnik in poslovnik posebnih odborov.
                  
               
                     (5)
                  
                  
                     Unija bi morala določiti stališče, ki se zastopa v Odboru za trgovino EU-pacifiške države v zvezi s sprejetjem takšnega poslovnika –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na osmi seji Odbora za trgovino, ustanovljenega z začasnim Sporazumom o partnerstvu med Evropsko skupnostjo na eni strani in pacifiškimi državami na drugi strani, v zvezi s z določitvijo poslovnika Odbora za trgovino EU-pacifiške države in posebnih odborov temelji na osnutku sklepa Odbora za trgovino EU-pacifiške države (2).
         
         
            Člen 2
            Sklep Odbora za trgovino EU-pacifiške države se po sprejetju objavi v Uradnem listu Evropske unije.
         
         
            Člen 3
            Ta sklep začne veljati na dan sprejetja.
         
         
            V Bruslju, 7. decembra 2020
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  UL L 272, 16.10.2009, str. 2.
         
            (2)  Glejte dok. ST 11960/20 na http://register.consilium.europa.eu.